Document ID: /roh_data/filtered/fineweb-2-filterrobots_roh.jsonl.gz/21610

«Autenticitad» saja la clav en la gastronomia è Curdin Luppi persvadì. El è d'enviern schef da 200 persunas en 6 restaurants ed hotels da las pendicularas Arosa.
Chattar cuschiniers daventa dad onn tar onn adina pli grev.
E remplazzavan avant onns ils Tudestgs ed Austriacs il persunal indigen, saja il persunal ussa da pajais da l'ost a la frunt.
Optimal na saja quai betg, raquinta Luppi. Il giast tschertgia autenticitad e quella possia dar be persunal indigen. Il temp da lavur, la paja ed en general l'image bass da la lavur en la gastronomia sajan ils motivs impurtants che giuvens e giuvnas na sa decidian betg pli per ina clamada en la gastronomia.
RR actualitad 07:00